खाद्य आपूर्ति मंत्री किशन कपूर ने कहा केंद्र सरकार ने प्रदेश में पर्यटन संभावनाओं को विकसित करने के लिए 1900 करोड़ रुपए की परियोजना मंजूर की है। इस योजना के प्रथम चरण में पर्यटन विकास की विभिन्न गतिविधियों पर 800 करोड़ रुपए खर्च किए जाएंगे। उन्होंने कहा कि प्रदेश सरकार ने राज्य में पर्यटन स्थलों का विस्तार करने के लिए ‘‘नई राहें-नई मंजिलें’’ योजना की शुरूआत की है। इसके तहत पर्यटकों को अनछुए क्षेत्रों में भी भेजने की योजना पर बल दिया जाएगा। उन्होंने कहा कि इन क्षेत्रों में सड़क, परिवहन, पार्किंग एवं मूलभूत सुविधाओं की संरचना की जाएगी। उन्होंने कहा कि प्रदेश सरकार ग्रामीण क्षेत्रों में नए पर्यटन गणतव्य विकसित करने की दिशा में गंभीर प्रयास कर रही है।